കോവിഡ് രോഗികളുടെ മരണവിവരം ബന്ധുക്കളെ അറിയിക്കാന് വൈകിയ സംഭവത്തില് അന്വേഷണം ആലപ്പുഴ: കോവിഡ് രോഗികളുടെ മരണവിവരം ബന്ധുക്കളെ അറിയിക്കാന് വൈകിയ സംഭവത്തില് ആലപ്പുഴ വണ്ടാനം മെഡിക്കല് കോളജിനെതിരായ ആരോപണം അന്വേഷിച്ച് അടിയന്തര റിപ്പോര്ട്ട് നല്കാന് മന്ത്രി വീണാ ജോര്ജ് നിര്ദേശം നല്കി. മെഡിക്കല് വിദ്യാഭ്യാസ വകുപ്പ് ഡയറക്ടറാണ് അന്വേഷിക്കുക. കുറ്റക്കാര്ക്കെതിരെ കര്ശന നടപടി സ്വീകരിക്കും. ഗുരുതരമായാണ് ഈ വിഷയത്തെ കാണുന്നതെന്നും മന്ത്രി പറഞ്ഞു. കോവിഡ് ഐ.സി.യുവില് രോഗിമരിച്ചത് നാലുദിവസത്തിനുശേഷമാണ് ബന്ധുക്കളെ ആശുപത്രി അധികൃതര് അറിയിച്ചതെന്നാണ് ഏറ്റവും ഒടുവിലത്തെ പരാതി. ഈമാസം ഏഴിന് ആശുപത്രിയില് പ്രവേശിപ്പിച്ച ചെങ്ങന്നൂര് പെരിങ്ങാല സ്വദേശി തങ്കപ്പെന്റ 55 മരണമാണ് വിവാദമായത്. ഇതേവാര്ഡില് ചികിത്സയിലുണ്ടായിരുന്ന ഭാര്യയെയും മകനെയും അറിയിച്ചിരുന്നില്ല. കഴിഞ്ഞദിവസം ഹരിപ്പാട് റെയില്വേ സ്റ്റേഷനുസമീപത്തെ ബഥേല്ക്വാട്ടേഴ്സില് വാടകക്ക് താമസിക്കുന്ന ദേവദാസിെന്റ 58 മരണവിവരം രണ്ടുദിവസം കഴിഞ്ഞിട്ടും അറിയിച്ചില്ലെന്ന് കുടുംബത്തിെന്റ പരാതിക്ക് പിന്നാലെയാണ് പുതിയസംഭവം.